Rikunarita-ORG/Wikinium huggingface dataset:
# 1טן יולי

| ►►
◀◀ יולי |
| --- |
| א | ב | ג | ד | ה | ו | ש |
|  | 1 | 2 | 3 | 4 |
| 5 | 6 | 7 | 8 | 9 | 10 | 11 |
| 12 | 13 | 14 | 15 | 16 | 17 | 18 |
| 19 | 20 | 21 | 22 | 23 | 24 | 25 |
| 26 | 27 | 28 | 29 | 30 | 31 |
| לוח פאר 2026 |

**דעם 1טן יולי** איז דער 182סטער טאג פון יאר (183סטער אין אן עיבור־יאר) אינעם גרעגאריאנישן קאלענדאר. ביז צום סוף יאר, בלייבן נאך 183 טעג.

## היסטארישע געשעענישן

* 1569 - דער לובלינער אפמאך אונטערגעשריבן וואס שטעלט אויף די פויליש-ליטווישע קאמאנוועלט
* 1863 - אמעריקאנער בירגערקריג: דער געטיסבורג קאמף הייבט אן
* 1867 - פאראייניקן פון די בריטישע קאלאניעס פון נאווע סקאשע, ניו בראנזוויק און די פראווינץ פון קאנאדע אין א פעדעראציע, וואס הייבט אן דאס אפהענגיקייט פון קאנאדע
* 1881 - דער ערשטער אינטערנאציאנאלער טעלעפאן־רוף, צווישן ניו בראנזוויק, קאנאדע און מעין, פאראייניקטע שטאטן
* 1904 - די דריטע אלימפיאדע עפנט אין סאנט לואיס
* 1941 – צווייטע וועלט-מלחמה: ריגע ווערט אקופירט ביים אפעראציע בארבאראסא
* 1960 - סאמאליע באקומט זעלבשטענדיקייט פון בריטאניע און איטאליע
* 1962 – רוואנדע און בורונדי דערקלערן זייער זעלבסטשטענדיקייט
* 1991 - ווארשע פאקט ווערט אפיציעל ליקווידירט
* 1997 - בריטאניע גיט איבער די הערשאפט איבער האנג קאנג צו כינע
* 2013 - קראאטיע ווערט דער 28סטער מיטגליד אינעם אייראפעאישער פאראיין
* 2022 – יאיר לאפיד ווערט פרעמיער מיניסטער פון ישראל

## געבוירן

* 1646 - גאטפריד ווילהעלם לייבניץ, דייטשער מאטעמאטיקער און פילאסאף (געש' 1716)
* 1872 - לואי בלעריא, דער ערשטער מענטש וואס האט געפליט איבער דעם ענגלישן קאנאל (געש' 1936)
* 1972 – קובי אריאלי, ישראלישער זשורנאליסט (אומגעקומען 1997)

## געשטארבן

* 1974 - הואן פעראן, פרעזידענט פון ארגענטינע (געב' 1895)
* 2015 - ניקאלאס ווינטאן, בריטישער וואס האט געראטעוועט הונדערטער יידישע קינדער פון די נאציס (געב' 1909)

וויקימעדיע קאמאנס האט מעדיע שייך צו:
 1טן יולי

---

* 30סטן יוני - 2טן יולי
* יולי
# וויקימעדיע פונדאציע

וויקימעדיע פונדאציע
Wikimedia Foundation, Inc.| wikimediafoundation.org |

וויקימעדיע לאגא
**וויקימעדיע פונדאציע** (וויקי-מעדיע) איז דער שירעם פונדאציע וואס פירט אן מיט אלע שפראכן וויקיפעדיעס, איבער 260 אין צאל, וואס זענען אלע איין גרויסער פיל-שפרעכיגער פרייער אנציקלאפעדיע פראיעקט אונטער די בעלות פון די נישט-פאר-פראפיט ארגאניזאציע, הויפטקווארטירט אין פלארידע, געגרינדעט דורך זשימי וועילס.

די וויקימעדיע פונדאציע איז אזא סארט וואולטעטיגע ארגענעזאציע וואס האט אויף זיך געלייגט דעם ציל צו ברענגען דעת און וויסענשאפט צו יעדן מענטש אויף די וועלט פריי אן אפצאל, און דאס קונה זיין אויף אזוי שטארק אז ער זאל דאס ווייטער פארברייטערן ביז ארויס פון די גרענציען פון איר אמת, דורך דעם וואס זיי שענקן צו יעדן די בעלות צו זאגן וואס איז אמת.

דאס ווערט דורכגעפירט דורך אויסנוצן די מאדערנע **וויקי** סאפטווער פלאטפארמע; וואס לאזט יעדן איינעם ענדערן אייניג און מיט קאנסענסוס צוזאמען אויפאמאל יעדעס ענין. אזוי ארום האט די פונדאציע אוועקגעשטעלט אן ענציקלאפעדיע אין כמעט יעדער שפראך אויף דער וועלט, אין פארעם פון וויקיפעדיעס. אבער נישט בלויז ענציקלאפעדיעס נאר אויך פרייע ווערטערביכער, אין יעדער שפראך, אין פארעם פון וויקיווערטערבוך. און אזוי ווייטער בילדער און ביכער זאמעלונגען און נאך פילע פראיעקטן וואס באפרייט די מענטשליכער וויסענשאפט פארן יעדן מענטש אייניג.

די פונדאציע גיט זיך בעיקר אפ אין די טעכנישע אינציאטיוו און גרינדונג פון די פראיעקטן, אבער נישט אין איר ווערטשאפט, ווי צום ביישפיל טוט זי בלויז אויפהאלטן אירע סערווערס, דורך פאנדרעיזינג, וואס קאסט אפ שווערע מיליאנען א יאר. אבער זיי קענען אבסאלוט גארנישט אריין רעדן בנוגע די אינהאלט פון די דאזיגע פראיעקטן, נאר לאזן די וואלענטורן שאפן קאנסענסוס איבער יעדעס ענין וויאזוי און וואס פונקטליך עס זאל דאקומענטירט ווערן און וויאזוי עס זאל ווערן אויסגעשטעלט די סאפטטוועיר און די דעזיין דערפאר.

עס איז אזוי אויסגעשטעלט אז אלעס וואס מען שרייבט ווערט אטאמאטיש באפרייט פאר יעדן צו קאפירן און זיך באנוצן אן רשות פארן אייגענעם געברויך פון דער גאנצער וועלט, דעריבער קען מען נישט דארטן קאפירן גארנישט וואס האט עפעס קאפירעכטן.

## וויקי פראגראם

זיי געבן פאר אומזינסט דעם פראגרעם וואס ווערט גענוצט אין וויקיפעדיע, אזוי ארום קען זיך יעדער עפענען א וועבסייט מיט אן אייגענער וויקיפעידיע, און עס עקזיסטירן אויפן אינטערנעט אסאך אזאלכע וועבסייטס. איינער פון זיי, און באקאנט פאר אידיש רעדדערס, איז די וויקיפעדיע אפטיילונג פונעם אידישע וועלט וועבסייט.

## וועבלינקען

* די וויקימעדיע וויקי ווי מען דיסקוטירט אלע וויקימעדיע פראיעקטן.

פראיעקטן פון וויקימעדיע פונדאציע

וויקיביכער • וויקימעדיע קאמאנס • וויקיווערטערבוך • וויקיציטאט • וויקינייעס • וויקיפעדיע • מעדיעוויקי • וויקיביבליאטעק
# סערביש

**סערביש** (סערביש: *српски језик,* srpski jezik) איז א דרום-סלאווישע שפראך, וואס ווערט גערעדט אין עטליכע לענדער פון געוועזענעם יוגאסלאוויע, מערסטנס אין סערביע, באסניע און הערצעגאווינע, מאנטענעגרא, סערבן אין קראאטיע, און צווישן אויסלענדישע סערבן. זי ווערט גערעכנט פון די אפיציעלע שפראכן פון סערביע, באסניע און הערצעגאווינע, מאנטענעגרא, קאסאווא, קראאטיע, רומעניע, רעפובליק פון מאקעדאניע און אונגארן.

סערביש איז פון ​​די איינצלנע ביישפילן פון א שפראך וואס נוצט צוויי שרייבן מעטאדן אין דער זעלבער צייט. צוויי אלפאבעט סיסטעמען, לאטיין און סיריליש (אדער קיריליש), ווערן גענוצט צו שרייבן די שפראך און זענען פארשפרייט אין סערביע אין אלע לעבנס-געביטן, און רוב סערבן באהערשן ביידע.